


Z a p i s n i k
[bookmark: _GoBack]s 35. sjednice Vijeća Mjesnog odbora Vukomerec, 24. travnja 2024. s početkom u 19:30 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili Poziv i materijale za sjednicu.

Predsjednik predlaže usvajanje Zapisnika sa prošle sjednice nakon čega Vijeće, bez rasprave, jednoglasno usvaja zapisnik 34. sj. VMO.

Predsjednik predlaže sljedeći dnevni red za ovu sjednicu:





D N E V N I     R E D
1. Aktualna komunalna problematika
2. Razno: izvješća, pitanja i prijedlozi.


moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.


            















Ad 1)	Aktualna komunalna problematika

Nakon dulje rasprave, u kojoj sudjeluju svi vijećnici, Vijeće jednoglasno donosi sljedeće zaključke


Zaključak

o potrebi uvrštavanja u Plan komunalnih potreba

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u plan komunalnih potreba uvrsti:

· postavljanje 3 klupe za sjedenje i 2 koša za smeće iza OŠ Vukomerec (Brsečka ulica) na području gdje je isključivo pješačka zona 

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 



Zaključak

o potrebi uvođenja nove autobusne linije ZET-a

1. Vijeće Mjesnog odbora Vukomerec podržava usmenu inicijativu građana te predlaže Vijeću Gradske četvrti Peščenica – Žitnjak da u od nadležne Podružnice ZG Holdinga:

· ispita mogućnost uvođenja izvanredne linije mini-busa koja bi ulazila u naselje tj. do crkve 
· uvođenje nove (početne) autobusne stanice koja bi bila bliže naselju tj bliže igralištu NK Devetke na liniji koji povezuje Čavićevu i Kampus. (Trenutna početna stanica je od predložene točke udaljena 500m zapadno.)

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 






Zaključak

o potrebi postavljanja uspornika prometa

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da od nadležnog Sektora zatraži:

· izlazak na očevid i donošenje rješenja u svrhu postavljanja uspornika prometa u Porečkoj ulici na potezu između ulice Vukomerec i Motovunske ulice (dio ulice koji nema nogostup)

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 




Zaključak

o inicijativi Vijeća Mjesnog odbora Vukomerec za izmjenom granica Mjesnog odbora

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da:

· pokrene proceduru u svrhu izmjene granica Mjesnog odbora Vukomerec na način da se objekt (crkva i župni ured) RKT Župe Muke Isusove – Vukomerec na adresi Porečka 66 uvrsti unutar granica MO 

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 




Zaključak

o odustajanju od potrebe pokretanja postupka izdavanja dozvole za postavu boksa za spremnike MKO

Vijeće Mjesnog odbora Vukomerec odustaje od pokretanja propisane procedure za izdavanje dozvole iz naslova nakon saznanja kako je predstavnik suvlasnika stambene zgrade Porečka 17 već pokrenuo postupak preko Podružnice Čistoća o čemu je Rješenje već doneseno. 




Ad 2)  Razno: izvješća, pitanja i prijedlozi

Predsjednik izvještava Vijeće o radnjama koje poduzete između dvije sjednice čime je dnevni red iscrpljen.



Predsjednik zaključuje sjednicu u 20 sati.



Zapisničar:

Vladimir Marenić

								

Predsjednik VMO Vukomerec

Vladimir Marenić


KLASA: 024-08/24-003/771
URBROJ: 251-13-11-11/002-24-3
Zagreb,  24. travnja 2024.
